Partit Socialista del País Valencià

Iste ye un articlo sobre o Partit Socialista del País Valencià; ta o partiu que ye a Federación d'o Partido Socialista Obrero Español en o País Valenciano, se veiga Partit Socialista del País Valencià-PSOE.

O Partit Socialista del País Valencià (en aragonés Partido Socialista d'o País Valenciano) estió un antigo partiu politico d'o País Valenciano, hue desapareixito, d'ideolochía socialista y nacionalista. Establito en 1974, yera hereu d'o Partit Socialista Valencià d'os anyos 1960 u mesmo d'o Partit Valencianista d'Esquerra, despareixito en rematar a Guerra Civil espanyola. Chunto con o Partit Socialista de Catalunya-Congrés y o Partit Socialista de les Illes formaba a Coordinadora Socialista dels Països Catalans.

En 1976 s'integró en a Federación de Partidos Socialistas, encara que en 1977 se dividió: una parte d'a suya militancia, encapezata por Joan Garcés, formó a Unitat Socialista del País Valencià y se presentó a las eleccions chenerals de 1977 con o Partido Socialista Popular, tenendo un deputato en o Congreso d'os Deputatos; antiparte, unatro sector encapezato por Alfons Cucó se presentó en solitario, sin tener representación. En 1978, istos dos sectors s'adibioron por separato a o Partido Socialista Obrero Español, creyando-se o dito Partit Socialista del País Valencià-PSOE, encara que bels militants dentroron en o Partit Comunista del País Valencià u en o Partit Nacionalista del País Valencià u simplament albandonoron a vida politica.

Categoría:Partius politicos socialistas d'o País Valenciano